 11-UGAAS NUUR UGAAS ROOBLE:-Haddana waxa boqornimadii qaaday wiilkiisii Ugaas Nuur Ugaas Rooble,wuxuuna ku dhashay gobolka Awdal kolkuu sanadku ahaa 1835kii miilaadiga,hooyadiina waxay ahayd Maro Geedi wuxuuna boqornimada qaaday markay taariikhdu ahayd ahayd 1848dii,boqornimadiisa waa dhamaa,waxana lagu boqray ceelka la oran jiray Bagi,sidii caadudu ahayd wuxuuna ahaa nin midab ahaan Maariin oo aad u dheer,gadh yarna wuu lahaa wuxuuna ahaa nin lugo waawayn oo gacmo dheer,lahaana indho yaryar,wuxuuna ahaa nin fardo fuulka jecel iyo ugaadhsiga,wuxuuna ahaa hadalka miisaama wuxuuna ahaa nin wixii mahmaah ahaa ee Somalidu ku hadli jirtay wadda yaqaanay oo dusha ka wada hayay,wixii maahmaah ah ee lagu hadlana waxaa loo nisbayn jiray isaga ,oo waxaa la odhan jiray Ugaas Nuur baa yidhi. 